కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Shikhar Dhawanకి మద్దతుగా నిలిచిన నెహ్రా..!
2019లో 9 వన్డేలాడిన శిఖర్ ధావన్ వరుసగా 0, 32, 23, 75*, 66, 28, 13, 6, 0 పరుగులు చేశాడు. ఇందులో రెండు అర్ధశతకాలు ఉన్నా.. రెండు డకౌట్లు కూడా ఉండటంతో.. ప్రపంచకప్ ముంగిట ఈ ఓపెనర్‌పై ఒత్తిడి పెరిగిపోతోంది.
Samayam Telugu | Updated:
Mar 4, 2019, 04:51PM IST
Shikhar Dhawanకి మద్దతుగా నిలిచిన నెహ్రా..!
హైలైట్స్
భారత్, ఆస్ట్రేలియా మధ్య మంగళవారం మధ్యాహ్నం రెండో వన్డే
తొలి వన్డేలో గోల్డెన్ డక్‌గా వెనుదిరిగిన శిఖర్ ధావన్
చివరిగా ఆడిన తొమ్మిది వన్డేల్లో రెండు అర్ధశతకాలే చేసిన ఓపెనర్
ఇటీవల ఫామ్ అందుకున్న కేఎల్ రాహుల్.. ఓపెనర్‌గా మళ్లీ పోటీలోకి
ఆస్ట్రేలియాతో గత శనివారం జరిగిన తొలి వన్డేలో పేలవంగా డకౌటైన భారత ఓపెనర్ శిఖర్ ధావన్‌కి మాజీ ఫాస్ట్ బౌలర్ ఆశిష్ నెహ్రా మద్దతుగా నిలిచాడు. ఉప్పల్ వేదికగా జరిగిన తొలి వన్డేలో ఎదుర్కొన్న తొలి బంతికే శిఖర్ ధావన్ ఫీల్డర్ మాక్స్‌వెల్‌కి క్యాచ్ ఇచ్చి ఔటయ్యాడు. దీంతో.. అతని స్థానంలో కేఎల్ రాహుల్‌కి ఓపెనర్‌గా అవకాశమివ్వాలని డిమాండ్‌లు వినిపిస్తున్నాయి. ఇటీవల ఆస్ట్రేలియాతో జరిగిన రెండు టీ20ల సిరీస్‌లో కేఎల్ రాహుల్ 50, 47 పరుగులతో సత్తాచాటిన విషయం తెలిసిందే. అయితే.. ధావన్‌ కూడా మళ్లీ ఫామ్ అందుకుంటాడని ఆశిష్ నెహ్రా చెప్పుకొచ్చాడు. ఆస్ట్రేలియాతో రెండో వన్డే నాగ్‌పూర్ వేదికగా మంగళవారం మధ్యాహ్నం 1.30 గంటల నుంచి జరగనుంది.